**K O R R A L D U S**

# Haapsalu, 15. juuni 2011 nr 391

Projekteerimistingimuste kinnitamine

(Jaama tn 13, Haapsalu)

Läbi vaadanud Taneva OÜ taotluse nr 7-2.15/2433 projekteerimistingimuste saamiseks Jaama tn 13 kinnistul asuvasse büroohoonesse invatõstuki paigaldamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

**k o r r a l d a b:**

1. Kinnitada Haapsalus Jaama tn 13 kinnistul asuvasse büroohoonesse juurdeehitusprojekti projekteerimistingimused nr 20-11 (lisatud).
2. Korraldus teha teatavaks Taneva OÜ-le (info@taneva.ee).
3. Korraldus jõustub teatavakstegemisest.
4. Korraldus avalikustada väljapanekuga linnavalitsuse fuajees.

# Urmas Sukles

Linnapea **Erko Kalev**

Linnasekretär

|  |  |  |  |
| --- | --- | --- | --- |
| **TINGIMUSED EHITUSPROJEKTI KOOSTAMISEKS**  **Ehitusseadus § 19 lg1**  Nr. 20-11 “09”juuni 2011 | | | Tingimused kinnitatud:  Haapsalu Linnavalitsuse korraldusega nr 391, 15.juuni 2011 |
| Projekti nimetus | Invatõstuki paigaldamise projekt | | |
| Krundi asukoht | Jaama tn 13, Haapsalu | | |
| Taotleja nimi | Taneva OÜ | | |
| Krundi andmed | katastritunnus 18301:009:0790, pindala 717m2, maakasutuse sihtotstarve - 100% ärimaa;  Kauplus- büroohoone (ehitisregistri kood 120281033) | | |
| **Projekti koostamisel arvestada alljärgnevat:** | |  | |
|  | Koostada olemasolevasse büroohoonesse invatõstuki paigalduseks tehnoloogiline projekt arvestades tuletõrje, tervisekaitse ning teiste kehtivate normidega. Projekt peab vastama majandus- ja kommunikatsiooniministri 17.09.2010.a. väljastatud määruses nr 67 „Nõuded ehitusprojektile“ esitatavatele nõuetele.  1. Projekti koosseisus peavad sisalduma hoone korrusteplaanid, lõige trepikojast, paigaldatava tõstuki joonised koos elektri toite paigaldise selgitusega ning tõstuki tehnilise kirjeldusega. 2. Projekteerimisel lähtuda majandus- ja kommunikatsiooniministri 28.11.2002.a. väljastatud määrusest nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” 3. Invatõstuki paigaldamisega evakuatsioonitrepikotta tuleb projekteerimisel lähtuda Vabariigi Valitsuse 27.10.2004 määrusega nr 315 kehtestatud „Ehitisele ja selle osale esitatavad tuleohutusnõuded“. Projekt kuulub kooskõlastamisele Lääne-Eesti Päästekeskuses. 4. Projekt tuleb kooskõlastada Jaama tn 13 asuva ärihoone omanikuga või tema seadusliku esindajaga.   Haapsalu Linnavalitsuselt kooskõlastuse saamiseks esitada Linnavalitsusele eelnevalt nõutud kooskõlastustega köidetud tehnoloogiline projekt 2 eksemplaris. | | |
| Tingimused  koostasid: | Ehitus- ja planeerimisosakonna juhataja …………………………. **Reimo Reimer**  Linnaarhitekt ………………………… **Anu Joost**  Käesolevad tingimused on kehtivad kahe aasta jooksul alates nende kinnitamisest | | |